PATVIRTINTA

Kauno sporto mokyklos „Bangpūtys“

Direktoriaus 2022 m. birželio 1 d.

Įsakymu Nr. 1-52

**SPORTININKO PRIĖMIMO Į KAUNO MIESTO SAVIVALDYBĖS ĮSTEIGTĄ**

**SPORTO MOKYKLĄ SUTARTIS**

20\_\_ m. \_\_\_\_\_\_\_\_\_\_\_\_\_\_\_\_\_\_ d. Nr. \_\_\_\_\_

Kaunas

Kauno sporto mokykla „Bangpūtys“ (toliau – Mokykla), atstovaujama direktoriaus Rimanto Vilko, veikiančio pagal Mokyklos nuostatus, patvirtintus Kauno miesto savivaldybės tarybos 2017 m. sprendimu Nr. T-460, ir prašymą pateikęs asmuo (toliau – Paslaugų gavėjas) – \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, atstovaujantis (-i)

(pilnamečio sportininko vardas, pavardė ar nepilnamečiam sportininkui atstovaujančio vieno iš tėvų (globėjų, rūpintojų) vardas, pavardė) \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(nepilnamečio sportininko (-ės) vardas, pavardė)

interesams (kai prašymą pildo vienas iš tėvų (globėjų, rūpintojų), sudarė šią sutartį (toliau – Sutartis).

**I SKYRIUS**

**SUTARTIES OBJEKTAS**

1. Asmens priėmimas į Mokyklą sportiniam ugdymui pagal Mokykloje vykdomą ***akademinio irklavimo, baidarių ir kanojų irklavimo*** (reikiamą pabraukti)sportinio ugdymo ir (ar) rengimo programą (toliau – sportinis ugdymas).

**II SKYRIUS**

**ŠALIŲ ĮSIPAREIGOJIMAI**

2. Mokykla įsipareigoja:

* 1. ugdyti sportininką pagal sportinio ugdymo programą ir pagal galimybes sudaryti sąlygas tenkinti jo poreikius sportui;
  2. užtikrinti sportinio ugdymo paslaugų teikimą pagal sportininko pasirinktos sporto šakos sportinio ugdymo programą;
  3. organizuoti sportinio ugdymo procesą vadovaudamasi Lietuvos Respublikos teisės aktais;
  4. organizuoti sportinio ugdymo procesą vadovaudamasi aktyvumo, savanoriškumo, savarankiškumo, sąmoningumo, profesionalumo principais;
  5. sudaryti sportininkui saugias ir sveikas sportinio ugdymo sąlygas, prisiimti atsakomybę už sportininko saugumą treniruočių metu;
  6. užtikrinti, kad sportininką ugdys kvalifikuoti treneriai ir kiti specialistai;
  7. padėti sportininkui plėtoti įvairius jo sportinius interesus, formuoti dorovės ir sveikos gyvensenos pagrindus, lavinti gebėjimą jais vadovautis, diegti sportininkui darbštumo, atsakomybės, pilietiškumo, pasitikėjimo, savarankiškumo, atvirumo, iniciatyvumo ir reiklumo sau principus;
  8. supažindinti Paslaugų gavėją su Mokyklos vidaus tvarkos taisyklėmis, Kauno miesto savivaldybės tarybos sprendimais ir kitais dokumentais, reglamentuojančiais Mokyklos veiklą;
  9. informuoti elektroniniu paštu ar SMS žinute Paslaugų gavėją apie pasikeitusį mokestį už sportinį ugdymą;
  10. iki einamojo mėnesio 15 dienos elektroniniu paštu ar SMS žinute pateikti Paslaugų gavėjui mokesčio už sportinį ugdymą mokėjimo pranešimą;
  11. tvarkyti ir naudoti asmens duomenis laikantis teisės aktų reikalavimų, užtikrinti asmens duomenų konfidencialumą ir apsaugą bei tvarkyti asmens duomenis Sutarties 1 priede nurodytais tikslais.

1. Paslaugų gavėjas įsipareigoja:
   1. pateikti Sportuojančiojo sveikatos patikrinimo medicininę pažymą (forma Nr. 068/a) pagal Sportuojančių asmenų sveikatos tikrinimo tvarkoje, patvirtintoje Lietuvos Respublikos sveikatos apsaugos ministro 2000 m. gegužės 31 d. įsakymu Nr. 301 „Dėl profilaktinių sveikatos tikrinimų sveikatos priežiūros įstaigoje“, numatytą periodiškumą, jei kitaip nenurodyta gydytojo;
   2. iki einamojo mėnesio 27 dienos sumokėti Kauno miesto savivaldybės tarybos nustatytą mėnesinį mokestį už sportinį ugdymą;
   3. laiku informuoti Mokyklą apie pasikeitusias aplinkybes, dėl kurių sportininkas atleidžiamas nuo mokesčio už sportinį ugdymą arba šis mokestis mažinamas nustatyta tvarka;
   4. bendradarbiauti su treneriais ir kitais Mokyklos darbuotojais sprendžiant ugdymo klausimus;
   5. raštu informuoti Mokyklą apie pasikeitusius kontaktinius duomenis;
   6. atlyginti Mokyklai dėl savo kaltės padarytą žalą teisės aktų nustatyta tvarka;
   7. nedelsdamas informuoti Mokyklą apie sveikatos sutrikimus, į kuriuos turėtų atsižvelgti sportininką ugdantys Mokyklos darbuotojai;
   8. laikytis Mokyklos vidaus tvarkos taisyklių;
   9. punktualiai ir reguliariai lankyti sporto treniruotes;
   10. pagarbiai elgtis su Mokyklos darbuotojais, kitais sportininkais;
   11. dalyvauti Mokyklos renginiuose, varžybose atstovauti Mokyklai ir Kauno miestui;
   12. turėti asmeninę sportinę aprangą ir kitas sportiniam ugdymui reikalingas priemones;
   13. informuoti trenerį apie nedalyvavimą treniruotėje iš anksto ir nurodyti nedalyvavimo treniruotėje priežastį;
   14. nenaudoti draudžiamų preparatų ir narkotinių medžiagų;
   15. atstovauti kitai sporto organizacijai oficialiose sporto varžybose tik gavęs raštišką Mokyklos sutikimą;
   16. treniruočių metu turėti identifikuojantį dokumentą – elektroninį Kauno miesto savivaldybės bendrojo ugdymo mokyklos mokinio pažymėjimą arba Kauno miesto viešojo transporto elektroninio bilieto kortelę, Popamokinių veiklų lankomumo apskaitos informacinės sistemos nuostatų nustatyta tvarka priskirtą popamokinėje veikloje dalyvaujančiam asmeniui;
   17. tinkamai vykdyti kitus šia Sutartimi prisiimtus įsipareigojimus.

**III SKYRIUS**

**SUTARTIES GALIOJIMAS, KEITIMAS IR NUTRAUKIMAS**

1. Kai Sutartis sudaroma pasirašant popierinį dokumentą, ji įsigalioja, kai Sutarties šalys ją pasirašo, ir galioja iki jos nutraukimo.
2. Kai Sutartis sudaroma elektroninės formos elektroninių ryšių priemonėmis, ji įsigalioja, kai Sutarties šalys ją pasirašo kvalifikuotais elektroniniais parašais, ir galioja iki jos nutraukimo.
3. Sutartis gali būti keičiama, papildoma arba nutraukiama rašytiniu Sutarties šalių susitarimu. Toks susitarimas yra neatskiriama Sutarties dalis.
4. Mokyklos iniciatyva Sutartis nutraukiama be teisės sudaryti naują Sutartį tais pačiais sportinio ugdymo metais, jei:
   1. sportininko elgesys pažeidžia mokyklos nuostatus ar sportininkų saugaus elgesio taisykles ar aprašus, patvirtintus mokyklos direktoriaus įsakymu;
   2. sportininkas be pateisinamos priežasties nedalyvauja varžybose, nelanko treniruočių daugiau kaip 30 kalendorinių dienų iš eilės ir per šį laikotarpį pats sportininkas arba jo tėvai (globėjai, rūpintojai) (jeigu sportininkas nepilnametis) raštu neinformuoja Mokyklos apie pageidavimą tęsti Sutartį, nepateikia treniruočių nelankymą pateisinančių dokumentų;
   3. kompetentinga institucija nustato ir informuoja Mokyklą, kad sportininkas vartoja draudžiamus preparatus ar narkotines medžiagas;
   4. sportininkas naudoja psichologinį ar fizinį smurtą prieš mokyklos bendruomenės narius ar kitus asmenis;
   5. sportininkas filmuoja ar platina virtualiojoje erdvėje kitų asmenų privatumą pažeidžiančią informaciją;
   6. mokestis už sportinį ugdymą nesumokamas daugiau kaip už vieną mėnesį (vadovaujamasi Kauno miesto savivaldybės tarybos nustatyta mokesčio mokėjimo tvarka);
   7. Sutarties galiojimo metu varžybose sportininkas atstovavo kitai sporto organizacijai be raštiško Mokyklos sutikimo.
   8. sportininkas nesilaiko Mokyklos vidaus tvarkos taisyklių, kitų Sutarties įsipareigojimų.

8. Paslaugų gavėjas, norėdamas nutraukti Sutartį, turi mažiausiai prieš 14 dienų iki nutraukimo dienos, raštiškai apie tai informuoti Mokyklą ir sumokėti apskaičiuotus mokesčius už sportinį ugdymą.

9. Kai Sutartis nutraukiama Mokyklos iniciatyva dėl Sutarties 7 punkte nustatytų pagrindų, apie Sutarties nutraukimą Paslaugų gavėjas informuojamas raštu Mokyklai nurodytais kontaktais. Sutartis nutraukiama praėjus 10 darbo dienų nuo pranešimo Paslaugų gavėjui išsiuntimo dienos.

**IV SKYRIUS**

**ASMENS DUOMENŲ TVARKYMAS**

1. Paslaugų gavėjo tvarkomi tik tie asmens duomenys, kurie būtini paslaugai suteikti ar pavestai funkcijai atlikti, užtikrinant tinkamas technines ir organizacines priemones, vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas); Lietuvos Respublikos asmens duomenų teisinės apsaugos įstatymu, Kauno miesto savivaldybės popamokinių veiklų lankomumo apskaitos tvarkos aprašu, patvirtintu Kauno miesto savivaldybės tarybos 2022 m. vasario 22 d. sprendimu Nr. T-79 „Dėl Kauno miesto savivaldybės popamokinių veiklų lankomumo apskaitos tvarkos aprašo patvirtinimo“, Kauno miesto savivaldybės administracijos direktoriaus įsakymu nustatyta sportininkų priėmimo į Kauno miesto savivaldybės įsteigtas sporto mokyklas ir šalinimo iš jų tvarka ir Mokyklos vidaus teisės aktais, reglamentuojančiais duomenų apsaugą.

**V SKYRIUS**

**BAIGIAMOSIOS NUOSTATOS**

1. Bet kokie nesutarimai ar ginčai, kylantys dėl Sutarties, sprendžiami derybų būdu, o nepavykus susitarti – Lietuvos Respublikos įstatymų nustatyta tvarka.
2. Sutartis, pasirašant popierinį dokumentą, sudaroma dviem egzemplioriais, turinčiais vienodą juridinę galią (po vieną kiekvienai Sutarties šaliai).
3. Sutarties priedai yra neatsiejamos Sutarties dalys:
   1. Sutikimas dėl sportininko filmavimo ir (ar) fotografavimo bei filmuotos medžiagos ir (ar) nuotraukų viešinimo (1 priedas), 2 lapai.
   2. Informacinis pranešimas apie asmens duomenų tvarkymą (2 priedas), 2 lapai.

**VI SKYRIUS**

**ŠALIŲ ADRESAI IR REKVIZITAI**

**Mokykla Paslaugų gavėjas**

|  |  |
| --- | --- |
| Kauno sporto mokykla „Bangpūtys“  Įm. kodas 195096375  Sąsk. Nr. LT484010042503124482, Luminor bankas  R. Kalantos g. 124, Kaunas  Tel. (8-37) 40 76 73  El. p. [info@smbangputys.lt](mailto:info@smbangputys.lt)  Direktorius Rimantas Vilkas | **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  (vieno iš tėvų (globėjo, rūpintojo) arba pilnamečio sportininko vardas, pavardė)  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  (adresas)  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  (telefono Nr., el. paštas) |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ A.V. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (parašas)

Sportininko priėmimo į Kauno miesto savivaldybės

įsteigtą sporto mokyklą sutarties

1 priedas

**SUTIKIMAS DĖL SPORTININKO FILMAVIMO IR (AR) FOTOGRAFAVIMO BEI FILMUOTOS MEDŽIAGOS IR (AR) NUOTRAUKŲ VIEŠINIMO**

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(pilnamečio sportininko arba vieno iš nepilnamečiam sportininkui atstovaujančių tėvų (globėjų, rūpintojų) vardas, pavardė)

sutinku, kad duomenų valdytoja – Kauno sporto mokykla „Bangpūtys“, įm. kodas 195096375, adresu R. Kalantos g. 124, Kaune, (toliau – įstaiga), fotografuotų ir (ar) filmuotų *mane / mano sūnų, dukrą, globotinį (-ę), rūpintinį (-ę)* (reikalingą (-us) žodį (-ius) pabraukti) *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

(sportininko vardas, pavardė)

(kai sutikimą pildo vienas iš tėvų (globėjų, rūpintojų)) renginių (varžybų, švenčių, stovyklų) ir (ar) treniruočių metu.

Sportininko atvaizdas ir vaizdo įrašai būtų publikuojami įstaigos interneto svetainėje [www.smbangputys.lt](http://www.smbangputys.lt), socialinio tinklo „Facebook“ paskyroje <https://www.facebook.com/bangputys> bei socialinio tinklo „Instagram“ paskyroje <https://www.instagram.com/sportomokyklabangputys/>, būtų naudojami kaip įstaigos archyvo medžiaga, spausdinami ir platinami įstaigos veiklos apžvalgose, įstaigos patalpose esančiuose stenduose.

Sportininko atvaizdas ir vaizdo įrašai teikiami tretiesiems asmenims (reklamos agentūrai, fotografavimo, filmavimo paslaugas teikiančiai įmonei, spaudai ir pan.):\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(pavadinimai)

Sportininko atvaizdas ir vaizdo įrašai naudojami įstaigos veiklos viešinimo tikslais.

Asmens duomenys tvarkomi vadovaujantis 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir Lietuvos Respublikos asmens duomenų teisinės apsaugos įstatymu.

Esu informuotas (-a), kad įstatymų nustatyta tvarka turiu teisę:

būti informuotas (-a) apie savo / savo sūnaus, dukros (globotinio (-ės), rūpintinio (-ės)) asmens duomenų tvarkymą;

susipažinti su savo / savo sūnaus, dukros (globotinio (-ės), rūpintinio (-ės)) asmens duomenimis;

bet kuriuo metu atšaukti savo sutikimą tvarkyti mano / mano sūnaus, dukros (globotinio (-ės), rūpintinio (-ės)) asmens duomenis;

prašyti ištaisyti netikslius, papildyti neišsamius mano / mano sūnaus, dukros (globotinio (-ės), rūpintinio (-ės)) asmens duomenis;

prašyti ištrinti (teisė „būti pamirštam“) mano / mano sūnaus, dukros (globotinio (-ės), rūpintinio (-ės)) asmens duomenis;

nesutikti, kad mano / mano sūnaus, dukros (globotinio (-ės), rūpintinio (-ės)) asmens duomenys būtų tvarkomi;

pateikti skundą Valstybinei duomenų apsaugos inspekcijai;

dėl teisių įgyvendinimo galiu kreiptis į įstaigos duomenų apsaugos pareigūnę Eglę Petronienę,

el. p. duomenu.apsauga@smbangputys.lt.

Sportininko atvaizdas ir vaizdo įrašai įstaigos interneto puslapyje, socialiniuose tinkluose saugomi (viešinami) 5 metus.

Sportininko atvaizdas ir vaizdo įrašai saugomi įstaigos archyve 5 metus.

Sportininko atvaizdas įstaigos apžvalgose, patalpose esančiuose informaciniuose stenduose laikomas 5 metus.

Pasibaigus saugojimo laikui, atvaizdas ir vaizdo įrašai yra sunaikinami be galimybės juos atkurti.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas, data)

Sportininko priėmimo į Kauno miesto savivaldybės

įsteigtą sporto mokyklą sutarties

2 priedas

**INFORMACINIS PRANEŠIMAS APIE ASMENS DUOMENŲ TVARKYMĄ**

Čia pateikiama informacija apie Kauno miesto savivaldybės įsteigtos sporto mokyklos (toliau – Mokykla) tvarkomus asmens duomenis, teikiant sportinio ugdymo paslaugas į Mokyklą priimtam asmeniui (toliau – sportininkas) (įskaitant nepilnamečio sportininko tėvų (globėjų, rūpintojų) asmens duomenis).

**1.** **Kokiais tikslais ir kokiais pagrindais tvarkomi asmens duomenys?**

1.1. Siekiant vykdyti sportininko priėmimo į Kauno miesto savivaldybės įsteigtą sporto mokyklą sutartį (2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) (toliau – BDAR) 6 straipsnis 1 dalis b punktas).

1.2. Siekiant vykdyti teisės aktų numatytas Mokyklos pareigas (BDAR 6 straipsnio 1 dalies c punktas, 9 straipsnio 2 dalies b punktas).

1.3. Siekiant užtikrinti Mokyklos teisėtus interesus (BDAR 6 straipsnio 1 dalies f punktas).

1.4. Duomenų subjekto sutikimo pagrindu (BDAR 6 straipsnio 1 dalies a punktas).

**2. Kokiu tikslu ir kokie asmens duomenys tvarkomi?**

2.1. Sportinio ugdymo sutarčių apskaitos tikslu – sportininko vardas, pavardė, gimimo data, gyvenamosios vietos adresas, bendrojo ugdymo įstaiga, klasė, sportininko tėvų (globėjų, rūpintojų) vardas, pavardė, gyvenamosios vietos adresas, telefono numeris, elektroninio pašto adresas.

2.2. Įvairių pažymų (pvz.: apie sporto šakos lankymą, dalyvavimą varžybose ir kt.) išdavimo tikslu – sportininko vardas, pavardė, bendrojo ugdymo mokyklos pavadinimas, klasė, sporto šaka, treneris, sportinio ugdymo etapas, pasiekti rezultatai, treniruočių tvarkaraštis.

2.3. Popamokinių veiklų lankomumo apskaitos tikslu – sportininko vardas, pavardė, gimimo data, asmens kodas, sporto šaka, sportinio ugdymo etapas, elektroninio Kauno miesto savivaldybės bendrojo ugdymo mokyklos mokinio pažymėjimo arba Kauno miesto viešojo transporto elektroninio bilieto brūkšninio kodo numeris ir galiojimo data, buvimo vieta ir laikas.

2.4. Visuomenės informavimo apie Mokyklos veiklą tikslu – renginio metu filmuota medžiaga ir (ar) nuotraukos, kur užfiksuotas sportininkas, sportininko vardas, pavardė, gimimo metai, pasiekimai.

2.5. Dalyvavimo vietinėse ar tarptautinėse varžybose tikslu (dalyvaujant varžybose) –sportininko vardas, pavardė, gimimo data, užimta vieta.

2.6. Vidaus administravimo tikslu – kiti Mokykloje tvarkomi sportininko asmens duomenys (sveikatos duomenys pagal gydytojo išduotą sportuojančiojo sveikatos patikrinimo medicininę pažymą, forma Nr. 068/a): vardas, pavardė, gimimo data, sporto šaka, treneris, rekomendacijos dėl sportinio krūvio.

**3. Kam gali būti teikiami sportininko asmens duomenys?**

Sportininko asmens duomenys gali būti teikiami valstybės ir savivaldybių institucijoms, įstaigoms teisės aktuose nustatytoms funkcijoms įgyvendinti, varžybas organizuojančioms įstaigoms teikiant dalyvių paraiškas. Tvarkant asmens duomenis yra taikomos reikiamos saugumo priemonės, kad būtų išsaugomas duomenų konfidencialumas.

**4. Kiek laiko ir kur saugoma informacija?**

Duomenys tvarkomi ne ilgiau nei to reikalauja duomenų tvarkymo tikslai, ir saugomi ne ilgesnį laikotarpį, koks nustatytas Bendrųjų dokumentų saugojimo terminų rodyklėje, patvirtintoje Lietuvos vyriausiojo archyvaro 2011 m. kovo 9 d. įsakymu Nr. V-100 „Dėl Bendrųjų dokumentų saugojimo terminų rodyklės patvirtinimo“, ir kituose teisės aktuose – 5 metus, pasibaigus sportininko priėmimo į Kauno miesto savivaldybės įsteigtą sporto mokyklą sutarčiai. Šis terminas gali būti pratęstas tik teisės aktuose nustatytais pagrindais ir (ar) kompetentingos institucijos nurodymu.

**5.** **Kokios kaip duomenų subjekto turimos teisės?**

5.1. Reikalauti susipažinti su asmens duomenimis.

5.2. Reikalauti ištaisyti arba, atsižvelgiant į asmens duomenų tvarkymo tikslus, papildyti neišsamius asmens duomenis.

5.3. Tam tikrais atvejais reikalauti ištrinti asmens duomenis („teisė būti pamirštam“).

5.4. Tam tikrais atvejais nesutikti, kad būtų tvarkomi asmens duomenys.

5.5. Tam tikrais atvejais, reikalauti, kad asmens duomenų valdytojas apribotų asmens duomenų tvarkymą.

5.6. Teisė į duomenų perkeliamumą.

Atkreiptinas dėmesys, kad duomenų subjektų teisės nėra absoliučios ir gali būti ribojamos BDAR nustatytais pagrindais.

Jei manoma, kad asmens duomenys tvarkomi netinkamai ar kyla klausimų, galima kreiptis į Mokyklos duomenų apsaugos pareigūną el. paštu duomenu.apsauga@smbangputys.lt.

Jei manoma, kad teisės į privatumą buvo pažeistos, galima pateikti skundą Valstybinei duomenų apsaugos inspekcijai, L. Sapiegos g. 17 (II aukštas), 10312 Vilnius, tel. (8 5) 271 2804, 279 1445, el. paštas [ada@ada.lt](mailto:ada@ada.lt).

Patvirtinu, kad pranešimą perskaičiau

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vardas, pavardė, parašas, data)

Sportininko priėmimo į Kauno miesto savivaldybės

įsteigtą sporto mokyklą sutarties

3 priedas

**SAUGAUS SPORTININKŲ ELGESIO IRKLAVIMO TRENIRUOČIŲ METU INSTRUKCIJA**

***Bendrosios nuostatos:***

1. Instrukcija skirta Kauno sporto mokyklos „Bangpūtys“ irklavimo/baidarių ir kanojų irklavimo sporto šakų sportininkams, nustato jų teises ir pareigas bei atsakomybę irklavimo treniruočių, varžybų ir mokomųjų treniruočių stovyklų metu, vykdomų vandens telkiniuose ar šalia jų.
2. Ši instrukcija teikiama susipažinti kiekvienam mokyklos sportininkui, priimant jį į mokyklą.
3. Instrukcijoje vartojamos sąvokos:

**Irklavimo treniruotė –** sportininkų ugdymo pratybos vykstančios mokyklos direktoriaus patvirtintame treniruočių tvarkaraštyje numatytu laiku, apimančios pasiruošimą treniruotei, treniruotę vandens telkinyje ir inventoriaus sutvarkymą po treniruotės.

**Pasiruošimas treniruotei ant vandens** – laikas nuo sportininko persirengimo iki trenerio nurodymo nuleisti valtį (baidarę/kanoją) į vandenį.

**Treniruotė ant vandens** – irklavimo praktinio mokymo ir pratybų laikas nuo trenerio nurodymo sportininkams išplaukti iš bazės prieplaukos į vandens telkinį, nuleidusiems valtį (baidarę/kanoją) į vandenį, iki trenerio leidimo grįžti iš vandens telkinio į bazės prieplauką, pratyboms pasibaigus.

**Inventoriaus sutvarkymas** – valties (baidarės/kanojos) iškėlimas iš vandens ir pristatymas į elingus (valčių saugojimo sandėlį), sportininkų persirengimas..

**Valties (baidarės/kanojos)**  **nuleidimo į vandenį vieta** – irklavimo sporto bazės prieplaukos tiltelis.

**Techniškai netvarkingas inventorius** – valties (baidarės/kanojos), neatitikimas instrukcijos 22 punkte minimų techniškai tvarkingo inventoriaus požymių.

1. Prieš kiekvieno treniruočių ant vandens sezono pradžią, trenerio nustatytu laiku, sportininkai su instrukcija supažindinami pakartotinai instruktuojant.
2. Instrukcija tvirtinama, papildoma, keičiama, pripažįstama netekusia galios, mokyklos direktoriaus įsakymu.

***Sportininko pareigos:***

1. Sportininkas turi punktualiai (nevėluodamas), reguliariai ir pareigingai lankyti irklavimo treniruotes.
2. Informuoti trenerį apie savo nedalyvavimą treniruotėje iš anksto arba bet kuriuo momentu vykstant treniruotei, nurodant priežastį.
3. Sportininkas pasiruošimo treniruotei ant vandens metu, treniruotės ant vandens metu privalo įdėmiai klausyti trenerio instruktažo, nurodymų.
4. Sportininkas prieš treniruotę (jei reikia) turi pasikeisti aprangą ir avalynę tam skirtuose persirengimo kambariuose, laikytis asmens higienos ir švaros.
5. Sportininkas treniruočių ant vandens metu privalo būti sąmoningas (neapsvaigęs nuo bet kokios kilmės psichiką veikiančių medžiagų ar alkoholio), orientuotis aplinkoje.
6. Sportininkas privalo nevartoti jokių psichiką veikiančių medžiagų, kramtomosios gumos treniruotės metu.
7. Sportininkas, pasijutęs blogai treniruočių ant vandens metu, turi prašyti pagalbos trenerio, negali savavališkai plaukti į krantą.
8. Pradinio rengimo grupės sportininkas privalo dėvėti gelbėjimosi liemenę nuo momento, kada treneris duoda nurodymą leisti valtį (baidarę/kanoją) į vandenį iki valties (baidarės/kanojos) iškėlimo iš vandens po treniruotės.
9. Pradinio rengimo mokomųjų grupių sportininkai ant vandens treniruojasi tik plaukdami bendroje grupėje, lydint treneriui su kateriu.
10. Esant nepalankioms oro sąlygoms šaltuoju rudens ar pavasario laikotarpiu sportininkams draudžiama irklavimo treniruotės metu atvirame vandens telkinyje plaukti toliau kaip 10 m nuo kranto. Šiuo laikotarpiu visi sportininkai privalo dėvėti individualias gelbėjimosi liemenes nuovalties (baidarės/kanojos) nuleidimo į vandenį iki iškėlimo iš vandens.
11. Pradinio rengimo grupės sportininkas vaikščiodamas irklavimo sporto bazės prieplaukoje esančiais liepteliais ar pontoninėmis prieplaukomis privalo vilkėti gelbėjimosi liemenę.
12. Sportininkai treniruotes ant vandens gali vykdyti tik šviesiu paros metu, esant treneriui ir paruoštam gekbėjimo kateriui.
13. Treniruotės ant vandens metu, staiga pablogėjus meteorologinėms sąlygoms (pakilęs vėjas, bangavimas, rūkas, iškrovos) irkluotojai nedelsiant privalo plaukti prie kranto arba grįžti į bazę.
14. Treniruotės ant vandens metu atsiradus gedimui, ar išvirtus iš valties (baidarės/kanojos), irkluotojai negali palikti valties, o jos laikydamiesi plaukti į krantą arba laukti pagalbos.
15. Treniruotės ant vandens metu, kaip pratybos vykdomos pažymėtoje irklavimo trasoje, saugumo užtikrinimui siekiant išvengti valčių susidūrimo, irkluotojai privalo griežtai laikytis nustatytos judėjimo tvarkos, nuolatos stebėti aplinkinę akvatoriją.
16. Irklavimo sporto bazės teritorijoje įvykus nelaimingam atsitikimui ar avarijai, nukentėjusiam būtina suteikti pirmąją medicinos pagalbą, prireikus skubiai iškviesti greitąją medicinos pagalbą, išsaugoti nepakeistą įvykio vietą, jeigu tai negresia aplinkinių žmonių gyvybei ir sveikatai, apie įvykį pranešti treneriui arba mokyklos administracijos darbuotojui.
17. Sportininkas privalo rūpestingai paruošti valtį (baidarę/kanoją) nuleidimui į vandenį: patikrinti, ar valties (baidarės/kanojos) korpusas neturi konstrukcinių pažeidimų, įtrūkimų ir yra hermetiškas, ar gera irklų ir jų tvirtinimo įrangos būklė, ar tinkamai pritvirtintas vairas, patikrinti vairo sistemos mechanizmus. Sportininkas tam tikros valčių klasės paruošimui nuleisti į vandenį atveju vadovaujasi trenerio nurodymais ir konkrečios valčių (baidarių/kanojų) klasės techninės komplektacijos parametrais.
18. Sportininkas privalo apie valties (baidarės/kanojos) tikrinimo metu pastebėtus trūkumus nedelsiant pranešti treneriui.
19. Sportininkas privalo atsisakyti išplaukti į treniruotę, jei treneris liepia tai daryti su techniškai netvarkingu inventoriumi.
20. Jei dėl nenumatytų aplinkybių valties (baidarės/kanojos) techniniai trūkumai, keliantys grėsmę tiek sportininko saugumui, tiek pačiam inventoriui, buvo pastebėti jau išplaukus iš bazės prieplaukos, sportininkas privalo nedelsdamas apie tai pranešti treneriui, o, jei to padaryti neįmanoma, kitam sportininkui.
21. Sportininkas privalo valtį (baidarę/kanoją) į vandenį nuleisti ar iškelti tik tam specialiai skirtoje bazės prieplaukos vietoje.
22. Nešant valtis nuleisti į vandenį ar iškėlus iš vandens pernešant į elingą privalo dalyvauti tiek sportininkų, kiek jose yra sėdimų vietų.
23. Sportininkas nuleidžia valtį (baidarę/kanoją) į vandenį ir iškelia iš vandens tik gavęs trenerio leidimą.
24. Sportininkas privalo negadinti krantinėje esančių įrenginių, lieptelio.
25. Sportininkas negali keistis valtimis su kitais irklavimo treniruotės dalyviais be atskiro trenerio leidimo. (nepriklausomai nuo valčių klasės, sportininkų amžiaus ir turimos patirties).
26. Sportininkui draudžiama perduoti ar leisti naudotis mokyklos jam skirtu sportiniu inventoriumi kitiems asmenims (draugams, artimiesiems ir kt.).
27. Pastebėjęs skęstančiuosius sportininkas privalo bandyti gelbėti pats (prieš tai įvertinęs savo galimybes) arba kviestis į pagalbą trenerio katerį bei kitus sportininkus.
28. Sportininkas, treniruotės ant vandens metu arba grįždamas iš jos pastebėjęs skenduolį, privalo tuoj pat pranešti treneriui.
29. Sportininkas, treniruotės ant vandens metu pastebėjęs įtartinomis trajektorijomis judančias vandens transporto priemones (valtis, laivus, jachtas, vandens motociklus ir kt.) privalo skubiai pranešti treneriui.
30. Treniruotės ant vandens metu įvykus susidūrimui su kita plaukiojančia vandens transporto priemone ar sportininkui iškritus iš valties (baidarės/kanojos), jis privalo šauktis į pagalbą trenerio katerį, kitus sportininkus.
31. Sportininkas privalo plaukti tik tomis kryptimis, kuriomis nurodė treneris.
32. Treniruotės ant vandens metu sportininkas privalo laikytis saugaus atstumo nuo žvejų valčių, kitų vandens transporto priemonių, neplaukti į pliažo teritorijoje plūdurais pažymėtą žmonių maudymosi zoną.
33. Sportininkas privalo elgtis dorai, nevartoti necenzūrinių frazių, tausoti mokyklos skiriamą treniruočių procesui vykdyti inventorių, irklavimo sporto bazės prieplaukos įrenginius ir kitus inžinerinius statinius bei pastatus.
34. Sportininkas, atvykęs į treniruotę nuosavu transportu, privalo transporto priemones parkuoti tvarkingai ir nekeldamas pavojaus aplinkai bei kitiems eismo dalyviams.
35. Sportininkas privalo pranešti treneriui apie į treniruotę atėjusius apsvaigusius nuo bet kokios kilmės psichiką veikiančių medžiagų ar dėl ligos paveiktus sportininkus, informuoti apie nusikalstamą sportininkų elgesį.
36. Sportininkas privalo įspėti trenerį apie save ir kitus sportininkus, vartojančius sporte draudžiamus medikamentus (hormonus, dopingą ir kitus preparatus, nenatūraliai padidinančius sportininko pajėgumus varžytis dėl geresnių sportinių rezultatų).
37. Sportininkas privalo laikytis sportinio režimo.
38. Sportininkas privalo saugoti mokyklos teritoriją bei aplinką, gamtinę aplinką, šiukšles mesti tik į tam skirtas vietas.
39. Sportininkas privalo suprasti, kad jam, kaip estetiškos sporto šakos atstovui taikomi griežtesni etikos ir elgesio standartai bei savo sportiniu elgesiu kelti pagarbą ir visuomenės žavėjimąsi irklavimo sportu.

***Sportininko teisės:***

1. Sportininkas gali bet kada kreiptis į trenerį visais ugdymo ar irklavimo sporto šakos klausimais.
2. Dalyvauti treniruotėje nuosavu sportiniu inventoriumi (valtimi, baidare, kanoja, irklu ir kt.) atitinkančiu sportinių valčių klasei, kurioje irkluoti mokosi sportininkas, keliamus reikalavimus.
3. Sportininkas gali tartis su treneriu dėl papildomų treniruočių.
4. Sportininkas turi teisę naudoti papildomą nuosavybės teise turimą inventorių treniruotės metu.
5. Patyręs traumą, susižeidęs ar blogai pasijutęs, sportininkas gali bet kada nutraukti treniruotę apie tai pranešdamas treneriui.
6. Sportininkas gali teikti pasiūlymus treneriams dėl irkluotojo rengimo ar krūvių taikymo metodikos ir kitų su irklavimo sportu susijusių klausimų.
7. Sportininkas gali reikalauti mokyklos administracijos arba trenerių bet kuriuo metu pakartotinai susipažinti su šia instrukcija, papildomai paaiškinti jam nesuprantamus punktus.
8. Sportininkas gali raštu siūlyti mokyklos administracijai papildyti, keisti atitinkamas instrukcijos nuostatas.
9. Sportininkas gali pildyti irklavimo treniruočių dienoraštį.

***Sportininko atsakomybė:***

1. Sportininkas, irklavimo treniruotės metu nepaisantis šiose instrukcijose nurodytų pareigų ir tvarkos visiškai atsako Lietuvos Respublikos įstatymų ir kitų teisės aktų nustatyta tvarka už bet kokią padarytą žalą ta apimtimi, kiek už tai nėra atsakingas treniruotę vedantis treneris ir (arba) mokykla.
2. Sportininkas (jo tėvai, rūpintojai ar globėjai) atsako už treniruotės metu tyčia, prieštaraujant trenerio nurodymams ir šiai instrukcijai, sugadintą savo, kito sportininko sportinį inventorių, sveikatą arba pašalinių asmenų turtą, sveikatą.
3. Už nuolatinį ir piktybišką šių instrukcijų ignoravimą sportininkas gali būti pašalintas iš mokyklos trenerių tarybos sprendimu.

***Baigiamosios nuostatos:***

1. Instrukcija tvirtinama, pildoma, keičiama ir anuliuojama mokyklos direktoriaus įsakymu.
2. Instrukcija yra papildomai viešai skelbiama mokyklos skelbimų lentoje.
3. Prieš įteikiant instrukciją pasirašytinai sportininkui, mokyklos treneris, kurio grupėje sportininkas lanko sportinio irklavimo ar baidarių ir kanojų irklavimo treniruotes, praveda supažindinimo su instrukcija instruktažą, pildydamas instruktažo protokolą. Apie instruktažo vietą, datą ir laiką treneris informuoja sportininkų grupę iš anksto.
4. Laikoma, kad sportininkas susipažino ir įgijo teises bei pareigas pagal šią instrukciją nuo to momento, kai išklausė mokyklos trenerio, kurio vedamas irklavimo treniruotes sportininkas lanko, instruktažą (kurį pasirašo civilinį veiksnumą turintis sportininkas arba jo tėvai, įtėviai, rūpintojai ar globėjai) ir kai pačią instrukciją pasirašo sportininko tėvai, įtėviai, rūpintojai, globėjai ar sportininkas (jei sportininkas įgijęs civilinį veiksnumą Lietuvos Respublikos teisės aktuose nustatyta tvarka).

SU INSTRUKCIJA SUSIPAŽINAU, VISOS INSTRUKCIJOS NUOSTATOS MAN YRA AIŠKIOS, ĮSIPAREIGOJU JŲ LAIKYTIS:

(parašas) (tėvų, įtėvių, rūpintojų ar globėjų, vardas, pavardė)

(parašas) (sportininko vardas, pavardė)

Instrukciją pasirašo sportininkas, jei sportininkas įgijęs civilinį veiksnumą Lietuvos Respublikos teisės aktuose nustatyta tvarka:

(parašas) (sportininko vardas, pavardė)